《田家诗》
清代·张锡祚

硗确土无膏，人弃为原陆。释子云西来，挂笠结茅屋。

学空易为悦，机熟遂众欲。妪老苦力田，薄言往种福。

日出听谈经，暮归悔碌碌。惟我喜饮酒，醉乡数往复。

酒醒春鸠鸣，踏月起浸谷。所愿谷抽芽，生理良已足。

作者简介：江苏吴县人，字偕行，一字永夫。叶燮弟子。少好吟咏，家贫无书，每向人借阅，数日即还，已能卒读。经年卧病，年五十二，穷饿死。有《啖蔗轩诗》。